CELEX: 32019R0830
Language: sl
Date: 2019-05-15 00:00:00
Title: Izvedbena uredba Komisije (EU) 2019/830 z dne 15. maja 2019 o uvrstitvi določenega blaga v kombinirano nomenklaturo

23.5.2019   
               
               
                  SL
               
               
                  Uradni list Evropske unije
               
               
                  L 137/26
               
            
         IZVEDBENA UREDBA KOMISIJE (EU) 2019/830
         z dne 15. maja 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Odbor za carinski zakonik ni dal mnenja v roku, ki ga je določil njegov predsednik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. maja 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek pravokotne oblike z zaobljenimi robovi, iz lite plastike (polikarbonata), v obliki ovitka, ki prekriva hrbtno stran in stranice mobilnega telefona, dimenzij približno 7 × 14 × 0,8 cm.
                        Zunanja površina hrbtne strani ovitka je prekrita z usnjeno plastjo, notranja površina, ki se dotika hrbtne strani mobilnega telefona, pa je prekrita z umetnimi vlakni (mikrovlakna).
                        Zasnovan je tako, da pokriva ter ščiti hrbtno stran in stranice mobilnega telefona. Sprednji del mobilnega telefona ni pokrit.
                        Glej sliko (*1).
                     
                     
                        3926 90 97 
                     
                     
                        Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 3926 , 3926 90  in 3926 90 97 .
                        V skladu z njegovimi objektivnimi značilnostmi je izdelek zasnovan tako, da pokriva ter ščiti hrbtno stran in stranice mobilnega telefona. Zaščito zagotavlja material ovitka (polikarbonatna plastika).
                        Usnjena plast na zunanji strani hrbtišča izdelka izboljšuje le njegov videz, pri čemer ima le dodaten učinek k glavnemu namenu izdelka, ki je zaščita telefona. Zato je polikarbonatna plastika, iz katere je narejen zaščitni ovitek, material, ki daje izdelku njegov bistveni značaj v smislu splošnega pravila 3(b) za razlago kombinirane nomenklature.
                        Uvrstitev izdelka pod tarifno številko 4205  kot drugi izdelki iz usnja je zato izključena.
                        Uvrstitev izdelka pod tarifno številko 6307  kot drugi gotovi izdelki je prav tako izključena, saj umetna vlakna predstavljajo le podlogo izdelka.
                        Izdelek je zato treba uvrstiti pod oznako KN 3926 90 97  kot drugi proizvodi iz plastičnih mas.
                     
                  
               
            
               (*1)  Slika je zgolj informativne narave.